ΘΕΣΣΑΛΟΝΙΚΗ

Ξενοδόχος λογάριαζε... χωρίς τη ΔΕΔΔΗΕ. Συνελήφθη όμως χθες με την αυτόφωρη διαδικασία στην περιοχή Ωραιοκάστρου Θεσσαλονίκης, για ρευματοκλοπή-μαμούθ 470 χιλιάδων ευρώ και οδηγήθηκε στο εισαγγελέα.

Σύμφωνα με την αστυνομία, ο 55χρονος επιχειρηματίας για μεγάλο χρονικό διάστημα έκλεβε ηλεκτρικό ρεύμα από το δίκτυο προκειμένου να εξυπηρετεί τις ανάγκες του ξενοδοχείου και της καφετέριας που διατηρεί στην περιοχή.

Σε βάρος του σχηματίσθηκε δικογραφία για «Διακεκριμένες περιπτώσεις κλοπών».

Προηγήθηκε καταγγελία νομίμου εκπροσώπου της Διαχείρισης Ελληνικού Δικτύου Διανομής Ηλεκτρικής Ενέργειας, σύμφωνα με την οποία, από το Νοέμβριο του 2008, διέπραττε ρευματοκλοπή.

Αστυνομικοί πήγαν στην εν λόγω επιχείρηση μαζί με τοn νόμιμο εκπρόσωπο και τεχνικό συνεργείο της ΔΕΔΔΗΕ όπου διενεργήθηκε τεχνικός έλεγχος, κατά τον οποίο διαπιστώθηκε ότι είχαν τοποθετηθεί ηλεκτρονικά εξαρτήματα σε καλωδιώσεις, τα οποία μείωναν την καταγραφόμενη ηλεκτρική ενέργεια.

Η αξία της κλαπείσας ηλεκτρικής ενέργειας, κατά δήλωση του νομίμου εκπροσώπου, υπερβαίνει το χρηματικό ποσό των 470.000 ευρώ.